ભારતીય પરંપરામાં ભલે દિવાળીએ પંચાંગનું વિશેષ મહત્ત્વ રહ્યું હોય, પરંતુ જાન્યુઆરી માસ આવે એટલે કેલેન્ડર કે ડાયરીની શોધ ચાલુ થઈ જાય છે. કેલેન્ડર સમય સાથે પ્લાનિંગનું મહત્ત્વ સમજાવે છે. એક સમયે મોટાભાગનાં ઘરોમાં દીવાલ પર ડટ્ટા કેલેન્ડર જોવા મળતાં, જેમાંથી રોજ એક પાનું ફાડી નાખવામાં આવતું. આવાં ડટ્ટા કેલેન્ડરને બદલે હવે દીવાલ પર લગાવી શકાય તેવાં આકર્ષક કેલેન્ડર આવી ગયાં છે. અનેક કોર્પોરેટ કંપનીઓ કલરફુલ કેલેન્ડરો બહાર પાડે છે. ગ્રાહકોને આકર્ષવા આવા અનેક નુસખાઓ નાનીમોટી કંપનીઓ કરતી હોય છે, જેમાં નાના કરિયાણાવાળા પણ બાકાત નથી. એક વિખ્યાત ઉડ્ડયન કંપની તેના કેલેન્ડરને લોકપ્રિય બનાવવા ખૂબસૂરત યુવતીના પોઝ સાથેનું કેલેન્ડર દર વર્ષે તૈયાર કરતી હતી, જેની ડિમાન્ડ પણ ખૂબ રહેતી.